Diari Oficial de la Generalitat Valenciana


Sumari del DOGV 4633, del 19-11-2003 (2003/12575)

Notificació de laude a Juan Ramón García Huertas de l'expedient: 009/03-A.
--------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12104


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude a Juan Ramón García Huertas de l'expedient: 009/03-A. [2003/X12001]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Juan Ramón García Huertas d'Espinardo (Múrcia), que s'ha dictat laude en l'expedient abans esmentat com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text del laude és el següent:
  
?Tribunal
  
President: Manuel Gálvez Acero, cap del Servici Territorial de Transports d'Alacant.
  
Vocals: Juan Rico Girona, representant de les empreses de transports.
  
Antonio Guardiola Jover, representant dels usuaris.
  
Secretària accidental: Carolina Casal Asensio.
  
Alacant, 2 de juny de 2003. A les 10.15 hores es constituïx la Junta Arbitral de Transports d'Alacant en la seu de l'avinguda d'Aguilera núm. 1, 6a pta., pels membres expressats al marge, a fi de dictar laude arbitral sobre la controvèrsia plantejada en l'expedient 009/03-A, promogut per Hijos de Francisco Arguimbau, SA, amb domicili a Alacant contra Juan Ramón Garcia Huertas amb domicili a Espinardo (Múrcia) en relació amb la reclamació següent:
  
Impagament de ports per servicis de transport combinat realitzats en els mesos d'agost, setembre, octubre i novembre de 2002 i gener de 2003 entre Molina de Segura i diferents punts de les Canàries i les Balears, per valor de 2.778,62 e (dos mil set-cents setanta-huit amb seixanta-dos euros), més despeses pels efectes impagats per valor de 89,59 e (huitanta-nou amb cinquanta-nou euros).
  
Comença la vista oral sense la compareixença de la reclamada, a pesar d'haver sigut citada dins del termini i en la forma adequada, segons constància expediental, amb els efectes que determina la vigent legislació més avant arreplegada. Es concedix la paraula a la representant de l'actora, Blanca Rosa Izquierdo Vidal, la qual ratifica la seua demanda i presenta al mateix temps pagarés tornats per a així justificar tant les despeses suportades com els contractes subscrits. Sol·licita també que siguen incorporats a la seua demanda les despeses de l'últim pagaré tornat, l'import del qual és de a 85,58 e.
  
Així mateix són aportats a l'expedient, com a prova documental, albarans justificatius de l'entrega de diferents partides en els seus destins que constitueixen estos la facturació el muntant de la qual és objecte de la present reclamació.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, en tot el que afecta a les qüestions competencials de les Juntes Arbitrals de Transport.
  
Admeses per la Junta Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions abans esmentades, s'arriba per unanimitat al següent:
  
Laude:
  
Estimar la demanda interposada per Hijos de Francisco Arguimbau, SA, contra Juan Ramón García Huertas per considerar formalitzats els contractes al·legats i realitzades les prestacions convingudes sense que haja sigut acreditat el pagament dels ports meritats.
  
Conseqüentment amb tot allò que s'ha exposat correspon que el Juan Ramón García Huertas pague a Hijos de Francisco Arguimbau, SA, la quantitat global de 2.953,79 e (dos mil nou-cents cinquanta-tres amb setanta-nou euros) comprensiva dels ports no satisfets més la totalitat de les despeses produïdes pels efectes impagats.
  
Contra esta resolució arbitral es pot interposar únicament un recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, dins dels cinc dies següents a la notificació.
  
Contra el laude Arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.
  
El que per a constància, arxivament i trasllat a les parts firmen els membres de la Junta al lloc i en la data indicats?.
  
Els dits terminis de recurs continguts en el laude transcrit seran computables a partir del dia següent a la publicació del present edicte en el DOGV.